แนวโน้ม SET ผันผวน หวั่นเทขาย “กลุ่มพลังงาน” เซ่นราคาน้ำดิบร่วง-เข้าเขต Overbought
แนวโน้ม SET เช้านี้ผันผวน จากราคาน้ำมันร่วงแรงกว่า 4% หลังรัฐบาลจีนประกาศเพิ่มโควตาส่งออกผลิตภัณฑ์น้ำมัน เป็นแรงกดดันหุ้นกลุ่มพลังงาน ขณะที่ SET ปรับตัวขึ้นมาต่อเนื่อง 9 วันทำการติดต่อกัน ถือว่าเข้าโซน Overbought จึงมีโอกาสสูงที่จะกลับมาขายทำกำไร
แนวโน้ม SET เช้านี้ผันผวน จากราคาน้ำมันร่วงแรงกว่า 4% หลังรัฐบาลจีนประกาศเพิ่มโควตาส่งออกผลิตภัณฑ์น้ำมัน เป็นแรงกดดันหุ้นกลุ่มพลังงาน ขณะที่ SET ปรับตัวขึ้นมาต่อเนื่อง 9 วันทำการติดต่อกัน ถือว่าเข้าโซน Overbought จึงมีโอกาสสูงที่จะกลับมาขายทำกำไร
4 ม.ค. 2566

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้มีแนวโน้มผันผวนจากราคาน้ำมันร่วงแรงกว่า 4% หลังรัฐบาลจีนประกาศเพิ่มโควตาส่งออกผลิตภัณฑ์น้ำมัน ซึ่งตลาดมองว่าเป็นสัญญาณบ่งชี้ถึงอุปสงค์ภายในประเทศอ่อนแอ เป็นแรงกดดันหุ้นกลุ่มพลังงาน
ขณะที่ตลาดหุ้นไทยปรับตัวขึ้นมาต่อเนื่อง 9 วันทำการติดต่อกัน ถือว่าเข้าโซน Overbought จึงมีโอกาสสูงที่จะกลับมาขายทำกำไร และส่วนหนึ่งที่ผลักดันดัชนีให้ปรับตัวสูงขึ้นมาอย่างต่อเนื่องมาจากแรงซื้อหุ้น DELTA ราว 20 จุดถือว่ากระจุกตัว และถือว่าตลาดหุ้นอยู่ในช่วงเปราะบาง พร้อมให้แนวรับไว้ที่ 1,688-1,675 จุด และแนวต้าน 1,690 จุด